
AI vezérelt Norvég nyelvi kaland a Skyrim világában virtuális valóságban

A nyelvtanulás hagyományos módszerei, mint a tankönyvek és az osztálytermi oktatás, ritkán biztosítanak élményszerű, immerszív környezetet. A norvég nyelv tanulása különösen nehéz, mivel kevés interaktív oktatási forrás áll rendelkezésre. A projekt célja egy mesterséges intelligenciával támogatott, virtuális valóság alapú nyelvtanulási környezet kialakítása a Skyrim VR játék alapján, amely lehetőséget biztosít a tanulóknak, hogy valós idejű nyelvi interakciók során fejleszthessék készségeiket.
A projekt keretében a Skyrim VR játékot és a Mantella AI rendszert integráltam, amely tartalmazta a beszédfelismerést (STT – Whisper), a szöveg-beszéd konverziót (TTS – xVASynth), valamint a nagy nyelvi modell (LLM – GPT) alkalmazását. A játékhoz 1380 modot integráltam és optimalizáltam, miközben megoldottam a modok közötti konfliktusokat. Saját fejlesztésű fordító scriptet hoztam létre a játék szöveges elemeinek (string, istring, dlstring fájlok) automatikus konvertálására, fordítására és visszatöltésére. A rendszer kialakításához megépítettem egy egyedi vízhűtéses, magas teljesítményű számítógépet, amely optimális VR-élményt biztosított.
A projekt eredményeként elkészült Magyarország egyik legerősebb Gamer számítógépe, amely képes az 1380+ moddal bővített Skyrim VR maximális grafikai beállítások melletti stabil futtatására az AI modulokkal párhuzamosan. A játék teljes szövegállományának norvégra fordítása megtörtént, amely során közel 250 000 szó került feldolgozásra és implementálásra. A Skyrim VR  Mantella AI rendszer norvég nyelvi támogatását sikeresen megteremtettem, lehetővé téve a valós idejű norvég és angol nyelvű kommunikációt. Az NPC-k viselkedését prompt engineering technikák segíségével alakítottam ki, dinamikus és valósághű interakciókat biztosítva. A modok segítségével az elavult motorral rendelkező játékot sikerült 2025-ös színvonalra emelni mind látvány, hangzás, és inerakciók terén
Az eredmények azt mutatják, hogy az AI-vezérlettel támogatott virtuális valóság környezetek élményszerű és motiváló alternatívát nyújtják a hagyományos nyelvtanulási módszerekkel szemben. Az NPC-kkel való interakciók és a norvég nyelv realisztikus alkalmazása lehetőséget teremt a valós idejű gyakorlásra, ezáltal segítve a tanulók nyelvi készségeinek gyors fejlődését. A projekt egy új oktatási paradigmát jelöl ki, amely hozzájárulhat a technológia alapú nyelvtanulás terjedéséhez, különösen olyan nyelvek esetében, amelyekhez korlátozott hagyományos tananyag áll rendelkezésre.



